Skietery voor hospitaal eis glo bendelid in PE | Netwerk24
Deur Cara-Lee Dorfling 17 Januarie 2020 21:40
Die polisie en paramedici staan Vrydagmiddag op die toneel voor die Mercantile-hospitaal in Port Elizabeth waar een man doodgeskiet is en nog twee mans beseer is. Foto: Verskaf
Die skote het omstreeks 14:30 op die hoek van Durbanweg en Cottrellstraat geklap, net duskant die ingang van die Mercantile-hospitaal in Korsten.
Die polisie was sowat twee uur later steeds op die toneel. Volgens betroubare bronne is die oorledene glo as ’n berugte bendelid van die stad geïdentifiseer.
’n Man wat moontlik saam met die oorledene was, is ook in die voorval raakgeskiet, terwyl ’n omstander glo deur ’n dwaalkoeël getref is.
Dit is nog onbekend wie die skote afgevuur het en wat tot die skietvoorval gelei het.
Kol. Priscilla Naidu, polisiewoordvoerder, het Vrydagmiddag gesê besonderhede oor die voorval is nog onduidelik. “Die polisie is nog besig op die toneel. Op die oomblik kan ons slegs bevestig dat drie mense geskiet is. Een man is dood. Die ander twee mans het oorleef.”
Meer oor: Priscilla Naidu | Port Elizabeth
Vrou (64) in hospitaal ná 3 skote in rooftog